<classify> MWANDISHI WETUDODOMA MBUNGE wa Mlimba Chadema, Suzan Kiwanga, ameeleza sababuza kuangua kilio bungeni wakati akichangia mjadala wa bajeti ya Wizara yaUjenzi, Mawasiliano na Uchukuzi. Alisema ni kutokanana adha ya ubovu uliokithiri wa barabaraya Mlimba hadi mpakani mwa Mkoa wa Njombe eneo la Lwamote. Akizungumza na MTANZANIA katika viwanja vya Bunge jana,Kiwanga alisema hali katika barabara hiyo ni mbaya mno na katika kipindi chamvua mabasi ya abiria yanayojaribu kwenda huko yanakaa njiani zaidi ya sikutatu huku abiria wengine wakiwa ni wagonjwa, watoto na wazee. Hivi ninavyoongea hata kijiko kilichokwenda kukwamuamagari yaliyokwama na kusawazisha baadhi ya maeneo kwenye barabara hiyo kimezama,kuna basi lilikwama kwa siku tatu, wananchi wanataabika, nilipokumbuka adha hizo na kujikuta ninatoa machozi. Kuna hatari watu wengine wanaweza kupata magonjwa yamshutuko kama presha na hata kufia njiani kwa sababu kama kijiko katapila kinazama unategemea nini kwa mabasi yakwaida,alisema Kiwanga. Mbunge huyo alisisitiza kuwa ubovu wa barabara hiyo unaathiri masuala mtambuka yakiwamo ya uchumina jamii ikizingatiwa wananchi wengiwanaoishi maeneo hayo ni wakulima na wazalishaji wakubwa wa mazao mbalimbalikama vile mpunga, ndizi, ufuta, kakao, mahindi pamoja na kilimo cha miti kwaajili ya kulinda mazingira. Alisema kwa sababu hiyo kukosekana a barabara kunawasababishia zaidi umasikini. Hata hivyo mbunge huyo alisema anashukuru waziri mwenyedhamana aliahidi kutatua kero hiyo ya muda mrefu na tayari upembuzi yakinifu ulikwisha kufanyikatangu 2017 kwa ajili ya kuijenga kwa kiwango cha lami kwa kuanzia Ifakara hadiKihansi. Mbali na hiyo katika bajeti ya mwaka wa fedha 20192020tunaishukuru serikali kupitia Wizara ya Ujenzi, Mawasiliano na Uchukuziimetenga fedha kwa ajili ya upembuzi yakinifu kwa kipande cha barabara yaMlimba hadi Lwamote jambo ambalo ni hatua nzuri. Ni imani yangu na wananchi kwamba kero hiyo ya muda mrefuya barabara hiyo inakwenda kupata ufumbuzi wa kudumu hivyo tusikate tamaatuendelee kufanyakazi kwa bidii,alisema Kiwanga.  <topic>: KITAIFA 